El Consell Agrari destina 205 813 euros a la pavimentació de camins
07 d’agost 2020

![Imagen 1](/media/g5mbmmmm/c_gloria-parra-11.jpg)

![](/media/mampkr1p/94_c_camino-1.jpg)  

El Consell Local Agrari procedirà a la pavimentació de diversos camins del terme municipal de Sagunt amb un pressupost de licitació de 205 813 euros (IVA inclòs). A més d'estes actuacions, existix un altre contracte d'obres amb el qual es repararan camins ja asfaltats amb danys o clots puntuals.

En este sentit, la presidenta del Consell Agrari, Gloria Parra, ha assenyalat que en el Consell Rector celebrat divendres passat, **«vam aprovar la licitació del contracte major per a l'asfaltat de camins. Asfaltarem diferents camins atesa la necessitat i a les peticions que ens han fet tant veïns i veïnes, com agricultors i agricultores i la ciutadania en general».**

**![](/media/oeynal5w/94_c_camino-2.jpg)  
**

Segons ha explicat Parra, este projecte també es va portar al Consell Sectorial fa un parell de mesos perquè el món de l'agricultura poguera manifestar la seua conformitat o disconformitat respecte de l'asfaltat d’estos camins. **«La veritat és que va ser molt ben rebut i ara, quan acabe el procés de licitació, començaran les obres».**  

  

En concret es realitzarà l'asfaltat dels camins Alqueria Armengols (7 488 m²), Tres Eres (1 053 m²), un tram de Romeu (2 800 m²) i Capellaes (3 763 m²) i formigonada d'un altre tram de Romeu, Vell de Terol-Algepsar (1 850 m²) i Racó de Gausa (4 200 m²). **«Respecte a Vell de Terol i Racó de Gausa dir que el que farem és una obra que tinga caràcter definitiu, és a dir, que tinga permanència en el temps. Són camins que donen molt de servici al món de l'agricultura i també a tota la ciutadania, per això, es farà una formigonada amb una capa de 15 centímetres».**

Les unitats d'obra seran: neteja i desbrossament de marges, compactació, escarificat, llastos (8 cm), capa de graveta 10/20, betum, mescla bituminosa o formigó H-175 en el seu cas (10 o 15 cm).![](/media/5tkdjols/94_c_camino-3.jpg)

*   [](http://www.facebook.com/sharer.php?u=https://aytosagunto.es/va/actualitat/el-consell-agrari-destina-205-813-euros-a-la-pavimentacio-de-camins/ "Facebook")
*   [](http://twitter.com/share?url=https://aytosagunto.es/va/actualitat/el-consell-agrari-destina-205-813-euros-a-la-pavimentacio-de-camins/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-consell-agrari-destina-205-813-euros-a-la-pavimentacio-de-camins/ "Linked In")
*   [](mailto:?body=https://aytosagunto.es/va/actualitat/el-consell-agrari-destina-205-813-euros-a-la-pavimentacio-de-camins/)